Սեմ Ցույ

Սեմ Ցույ (, ), ամերիկացի երգիչ և երգերի հեղինակ, տեսանյութերի ռեժիսոր։ Ճանաչում է ձեռք բերել ինտերնետում ներկայացնելով հայտնի երգիչների ստեղծագործությունների քավերներ, ինչպիսիք են` Ադել, Բրիթնի Սփիրս, Լեդի Գագա, Թեյլոր Սվիֆթ, Ջասթին Թիմբերլեյք և Բրունո Մարս, ինչպես նաև օրիգինալ երգեր, մեդլիներ և մեշափներ, համագործակցում է YouTube-ի բլոգեր Կուրտ Հյուգո Շնայդերի հետ։ 2018 թվականի հունիսի 19-ի դրությամբ Ցույի ալիքն ունի 2,98 միլիոն բաժանորդ։

Կյանք և կարիերա

1989-2008: Վաղ կյանք
Սեմ Ցույը ծնվել է 1989 թվականի մայիսի 2-ին։ Նրա հայրը ունի կանտոնական, իսկ մայրը՝ եվրոպական ծագում և սերում է Այովայից։ Նա կարողանում է խոսել կանտոներեն։ Ցույը ունի եղբայր՝ Քենթ Քևինը։ Ցույը մեծացել է Փենսիլվանիայի Բլյու Բելլ բնակավայրում, որտեղ ապրել է ընդամենը մեկ փողոց հեռու ապագա պրոդյուսեր և նվագակցող Կուրտ Շնայդերից, որի հետ հաճախել է Վիսսահիկովի ավագ դպրոց։ Նա ակտիվ մասնակցել է ավագ դպրոցի մյուզիքլներին, որոնց թվում են եղել՝Joseph and the Amazing Technicolor Dreamcoat, Urinetown, Titanic և Miss Saigon։ Ցույը հաճախել է Եյլի համալսարան, որտեղ եղել է  Davenport College-ի և  The Duke's Men of Yale-ի՝ տղամարդկանց ա կապելլա խմբի անդամ։ Նա Եյլի համալսարանում սովորել է դասական հունարեն։

Երրորդության եկեղեցի 
Եյլի համալսարանում սովորելու ընթացքում Ցույը շարունակել է զարգացնել իր հմտությունները՝ վճարովի հիմունքներով աշխատելով որպես մենակատար Սաութփորտի Սուրբ երրորդության եպիսկոպոսական եկեղեցում։ Սաութփորտում ծնված Քուին Բերրիին տված հարցազրույցում Ցույը նշել է, որ այդ ժամանակվա երգչախմբի ղեկավար Ալան Մուրչին, որը քրիստոնյաների շրջանակներում ճանաչված էր արվեստի բնագավառում կատարած իր աշխատանքով, իրեն սովորեցրել է սիրել երաժշտությունը և ոգեշնչել հետևելու իր երազանքներին։

2009-2010
Կարիերայի սկզբում մասնակցել է The ABC World News հաղորդմանը՝ երգելով  The Jackson 5-ի I'll Be There երգը 2009 թվականի հոկտեմբերի 28-ին։ Նույն թվականի նոյեմբերին Ցույը նաև մասնակցել է The Bonnie Hunt  շոուին, որտեղ կատարել է Ուիթնի Հյուսթոնի  "I Wanna Dance with Somebody (Who Loves Me)" երգը։ Նա նաև մասնակցել է It's On with Alexa Chung շոուին՝ կատարելով  Journey-ի "Don't Stop Believin'" երգը Glee հեռուստասերիալի քասթինգի համար։

2009 թվականին Ցույը նաև աշխատել է իր սեփական նախագծի վրա, որտեղ նա և Կուրտ Հյուգո Շնայդերը թողարկել են «Քոլեջի մյուզիքլների» էպիզոդների շարք՝ կատակերգական վեբ-սերիալ, որում ծաղրանմանակվում է «Ավագ դպրոցի մյուզիքլ» ֆիլմաշարը, իսկ օրիգինալ երգերն ստեղծել է Շնայդերը։ Թողարկվել է չորս էպիզոդ, որտեղ Ցույը կատարում է Կուպերի գլխավոր դերը։ Սերիալի ունեցած ժողովրդականության պատճառով հայտարարվել է, որ սերիալի հիման վրա կնկարահանվի ֆիլմ (թողարկվել է 2014 թվականի սեպտեմբերի 3-ին)։ Էպիզոդները ՅուԹուբում հավաքել են միլիոնավոր դիտումներ։

2010 թվականին Ցույը թողարկել է իր քավերների առաջին ալբոմը՝ The Covers։ Այն թողարկվել է 2010 թվականի փետրվարի 9-ին և ներառել  Մայքլ Ջեկսոնի, Journey-ի, Բիյոնսեի, Ջեյսոն Մրազի և Լեդի Գագայի և այլ արտիստների երգերի քավերները։ 2010 թվականի փետրվարի 22-ին Ցույը մասնակցել է Օփրա Ուինֆրիի շոուին իր պրոդյուսեր Կուրտ Շնայդերի հետ։ Երկուսն էլ տվել են հարցազրույց, և Ցույը ներկայացրեց Մայքլ Ջեքսոնի երգերի իր մեդլին։ 2010 թվականի դեկտեմբերի 2-ին Ցույը հարցազրույց է տվել Էլեն Դեջեներեսի շոուին և Շնայդերի հետ ներկայացրել Քեթի Փերրիի "Firework" և Բրունո Մարսի  "Grenade" երգերի մեշափը։ 2010 թվականի դեկտեմբերին Ցույը համագործակցել է Յութուբյան երգչուհի Քրիստինա Գրիմմիի հետ՝ կատարելով  "Just a Dream" երգը, որը ամենաշատ դիտված երգն է  "KurtHugoSchneider" ալիքում (ավելի քան 100 միլիոն դիտում)։

2011–2012: ՅուԹուբ և ճանաչման ձեռքբերում
2011 թվականին Ցույը բացել է ՅուԹուբյան իր ալիքը, Կուրտ Շնայդերի համագործակցությունից առանձին։ 2011 թվականի փետրվարի 3-ին Ցույը ներկայացվել է Բրիթնի Սփիրսի պաշտոնական կայքում  "Hold It Against Me" երգի քավերով։ 2011 թվականի մարտին Ցույը և "Start Again" երգը հիշատակվել են Էնդի Ֆրանկհեմ-Ալենի «Որոնողը» վեպում, որ տպագրվել է  Reads Publishing-ի կողմից և թողարկվել թվային տարբերակով Untreed Reads Publishing-ի կողմից։ 2011 թվականի նոյեմբերին նա ստեղծել է Բրունո Մարսի "It Will Rain" և Ադելի "Set Fire to the Rain" երգերի մեշափը։

2011 թվականին Ցույը եղել է NBC-ի The Sing-Off ա կապելլա մրցույթի 3-րդ եթերաշրջանի անդրկուլիսյան հաղորդավարը։ Նա ձայնագրել է «Ժյուրիի մեդլին», որ ներառում է Սառա Բարեիլեսի  "Love Song", Բեն Ֆոլդսի "Gone" և Շաուն Սթոքմենի (Boyz II Men) "On Bended Knee" երգերը։ Տեսանյութը ազատ հասանելի է NBC-ի պաշտոնական կայքում և Ցույի անկախ ՅուԹուբյան ալիքում՝ TheSamTsui։

Ցույն ավարտել է Եյլի համալսարանը  (magna cum laude ) 2011 թվականին, որտեղ մասնագիտացել է դասական հունարենի բնագավառում։ Նա C++ ծրագրավորման լեզվի գիտակ է։ Ցույը երեք անգամ հիշատակվել է Թոմ Հենքսի կողմից, երբ նա դիմել է Եյլի համալսարանի 2011 թվականի շրջանավարտներին։ Ցույը նաև մասնակցել է Եյլի համալսարանի ընդունելության բաժնի 2010 թվականի հոլովակում։ Տեսահոլովակը, որը վերնագրված է «Ինչու եմ ես ընտրում Եյլը», ներկայացնում է տեղեկություններ համալսարանի մասին նրա ուսանողների և ընդունող  հանձնաժողովի կողմից, ինչպես նաև երգ, որ կատարվում է կամպուսում։  2017 թվականին նա նկարահանվել է Եյլի համալսարանի նոր հոլովակում, որ կոչվում է «Ինչու եմ ես ուղևորվում Եյլ»։

Ցույը համագործակցել է երաժիշտ Կուրտ Հյուգո Շնայդերի հետ սկսած ավագ դպրոցից, երբ երկու երաժիշտները կատարել են ձայնագրություններ էլեկտրոնային ստեղնաշարի և GarageBand-ի միջոցով։ Երկուսն էլ հաճախել են  Եյլի համալսարան և համագործակցել որպես երաժիշտներ։ 2017 թվականի ապրիլի տվյալներով՝ "KurtHugoSchneider" YouTube-յան ալիքը հավաքել է ավելի քան 2,1 միլիարդ ընդհանուր դիտում և ունի ավելի քան 8 միլիոն բաժանորդ։ Time-ի կողմից նրա տեսահոլովակները բնութագրվել են որպես Glee սերիալի ու «Կլոնների հարձակումը» ֆիլմի համադրություն։

2013–այլ։ Make It Up և այլ նախագծեր
Ցույը թողարկել է իր առաջին լիամետրաժ օրիգինալ ալբոմը 2013 թվականի մայիսին՝ այն կոչելով Make It Up։ 2013 թվականի ամռանը Ցույը և Շնայդերը համերգային շրջագայություն են կատարել Կանադայում և Միացյալ Նահանգերում Ալեք Գութի, Against the Current, Լենդոն Էուսթինի, Լյուք Քոնարդի և King the Kid-ի հետ։ 2013 թվականի սեպտեմբերին Ցույը և Շնայդերը ելույթ են ունեցել Սինգապուրում և Հոնկոնգում։ Ցույը դրանից հետո թողարկել է երաժշտական տեսահոլովակներ "Make It Up", "Grey Area", "Shadow", "Bring Me the Night", "Worth It" , "Wherever You Are" and "Open Up The Sky" երգերի համար։

Ցույը շարունակել է ստեղծել հայտնի երգերի քավերներ ՅուԹուբյան իր ալիքում, նաև համագործակցել է ՅուԹուբյան այլ երգիչների հետ։ 2013 թվականի սեպտմբերի 9-ին Սեմը գրել և ձայնագրել է դուետ Էլլե Վինթերի հետ, որը կոչվել է "Unsinkable (Music Is Medicine)"։ Այդ երգի արմատները գալիս են քաղցկեղային հիվանդությունների հետազոտությունից, որը կատարվել է որպես Music Is Medicine's Donate երաժշտական նախագծի մաս։ 2013 թվականի հոկտեմբերի 3-ին Սեմը ՅուԹուբյան իր էջում տեղադրել է լուսանկար, որում ինքը նկարվել է Ջեյսոն Մրազի և Հանթեր Հեյիսի հետ։ Նա հայտարարել է, որ ինքը նկարահանել է տեսահոլովակ երկու արտիստնիերի հետ և շուտով կթողարկի այն։ Ավելի ուշ հայտնի է դարձել, որ նա համագործակցել է Թեսսա  Վիոլետի, Echosmith, TJ Smith, Թայլեր  Վարդի,  Բրանդի Բուրնեթի, Բրայան Լենդուի, Կինա Գրաննիսի և Փիթեր Հոլլենսի հետ՝ ստեղծելով "Everybody's Got Somebody but Me" երգի մեշափը։

Ցույի վոկալը ներառվել է Կոկա-Կոլայի գովազդային հոլովակում, որի պրիմերան կայացել է 2014 թվականի հունվարի 14-ին։ 2013 թվականի Կուրտ Հյուգո Շնայդերը և Կոկա-Կոլան սկսել են համագործակցել՝ ստեղծելու 2013 թվականի 2 հիթերի՝ Քելվին Հարիսի "Feel So Close" և  Of Monsters and Men'-ի "Little Talks" երգերի քավերները "The Sounds of AHH" արշավի համար։ 2014 թվականի հունվարի 14-ին այդ երկու հոլովակները ներկայացվել են FOX ալիքի American Idol շոուի 13-րդ եթերաշրջանի առաջին էպիզոդում․ Ցույը կատարել է վոկալը, իսկ Շնայդերը նվագել է Կոկա-Կոլայի շշերով, բաժակներով ու տարաներով։ Ցույը Շնայդերի հետ միասին նույնպես նվագել է շշերով։ 2014 թվականի ամռանը Ցույը և Շնայդերը վերադարձել են Ասիա՝ ելույթ ունենալով Կուալա Լումպուրում, Մանիլայում, Սինգապուրում, Հոնկոնգում և Թայբեյում։ Նրանք նաև ծրագրել են ելույթ ունենալ Պեկինում և Շանհայում, սակայն այդ շոուները չեն կայացել։

2016 թվականին Ցույը նկարահանվել է «Ոսկորներ» սերիալի մեկ էպիզոդում որպես ա կապելլա երգող խմբի անդամ Ջեյք Էիսենբերգ։

2017 թվականի մարտի 27-ին Ինստագրամում Սեմ Ցույի հետևորդների թիվը հասել է  328 հազարի
։

Անձնական կյանք 
2016 թվականի ապրիլին Ցույը ՅուԹուբյան իր ալիքում վերբեռնել է "coming in and out" տեսանյութ որում հայտարարել է, որ արդեն երկար ժամանակ հարաբերությունների մեջ է Քեսի Բրեվեսի հետ։ Նրանք ծանոթացել են Եյլի համալսարանում, և երկուսն էլ եղել են կամպուսի ա կապելլա խմբի անդամ։ Ամուսնացել են 2016 թվականի ապրիլի 16-ին Կալիֆոռնիայում՝ Լոս Անջելեսում։

Մրցանակներ և պարգևներ

Սկավառակագրություն

Ալբոմներ

Ստուդիական ալբոմներ

Մինի ալբոմներ

Սինգլներ

Օրիգինալ երգեր

Քավերներ

Ծանոթագրություններ

Արտաքին հղումներ 
 

Ամերիկացի երաժիշտներ
Եյլի համալսարանի շրջանավարտներ
21-րդ դարի ամերիկացի երգիչներ
Ամերիկացի կոմպոզիտորներ
Ամերիկացի ռեժիսորներ
Ամերիկացի դաշնակահարներ
Յություբերներ
Ամերիկացի հեռուստապրոդյուսերներ